【戰況R8】上期黑晒面 方嘉柏爆19倍W開心番晒~
2024年04月03日 23:20
東網電視
更多新聞短片
尾場三班泥1650米,早段步速好快,加上今晚利追,結果去到拉士100米,已透出的田泰安坐騎「都靈福星」頂唔到只得第2,呢場頭馬係留到最後的柏廐馬「獨角獸」,此匹季內4捷谷草馬今次過場一樣咁勁,在楊明綸胯下逢馬過馬跑第1,今季5捷喇,賽後破悶局的綸仔好High,至於剛周日搏輸「旗幟鬥士」連輸8期黑晒面嘅方仔,今日止頹勢都好開心,梗係喇,「獨角獸」今晚獨贏成19倍分頭!是場跑第3、4名,係大熱門「魅影獵飛」及蕭家軍的「柏林探戈」。
馬主之一陳德華表示「獨角獸」季內幾W雖然都係谷草贏馬,但係之前隻馬泥閘試得好,今次轉跑泥地一試,睇吓可唔可以搵多條出路,而今場排外檔起步,賽前都有擔心,但愛駒一向係後上馬,所以沿途留後再爆都冇問題。
第8場賽果:12-7-4-5
二重彩賽果:12-7(最後賠率147)